На основу одредаба члана 18. Закона о кинематографиjи („Службени гласник РС”, бр. 99/11, 2/12 и 46/2014), Уредбе о критериjумима, мерилима и начину избора проjеката у култури коjи се финансираjу и суфинансираjу из буџета Републике Србиjе, аутономне покраjине, односно jединица локалне самоуправе („Службени гласник РС”, бр. 105/2016 и 112/2017) и Упутства о додели средстава Филмског центра Србиjе бр. 03-220 од 21.2.2022. године, Филмски центар Србиjе – Установа културе (у даљем тексту: „Центар“) расписуjе:

**JАВНИ КОНКУРС ЗА ФИНАНСИРАЊЕ И СУФИНАНСИРАЊЕ ПРОJЕКАТА У КИНЕМАТОГРАФИJИ ЗА 2023. ГОДИНУ У КАТЕГОРИJИ: СТИМУЛАЦИJА БИОСКОПСКОГ ПРИКАЗИВАЊА ДОМАЋИХ ФИЛМОВА**

ЦИЉ КОНКУРСА

**Циљ конкурса је стимулациjа приказивања домаћег филма у периоду 01.07.2022 – 30.06.2023. године.**

ОПШТЕ ОДРЕДБЕ

**Право учествовања на конкурсу има приказивач** (приказивач jе правно лице или предузетник регистрован за обављање делатности jавног приказивања) коjи је уписан у регистар Агенциjе за привредне регистре или други регистар коjи се води за териториjу Републике Србије, са регистрованом делатношћу приказивања кинематографских дела са биоскопом **коjи на свом редовном годишњем програму има преко 30% од укупних сати проjекциjа, домаћих и европских кинематографских дела.**

У случаjу заjедничких проjекциjа, приjаву на конкурс подноси само jедан од приказивача.

Приказивач коме су додељене стимулациjе биће дужан да Центру достави доказе да jе додељену стимулациjу расподелио на начин на коjи jе вршена расподела прихода у случаjу заjедничких проjекциjа, што ће ближе бити дефинисано уговором коjи ће Центар закључити са добитницима средстава.

Право учествовања на конкурсу нема:

добитник средстава по ранијим конкурсима коjи ниjе испунио доспеле обавезе из или у вези са конкурсом и уговором закљученим на основу конкурса, односно обавезе настале као последица раскида уговора закљученог на основу конкурса према министарству надлежном за послове културе и/или према Центру и/или учесницима у реализациjи подржаних проjеката, док те обавезе не измири;

лица коjа се налазе у поступку повраћаjа државне или помоћи мале вредности (де минимис помоћи);

лица коjа су била у тешкоћама у смислу прописа о правилима за доделу државне помоћи.

Приjаве са неверодостоjним и нетачним подацима биће одбачене, а њихови подносиоци санкционисани забраном учешћа на jавним конкурсима Центра у траjању до пет година.

Приказивачима коjи испуњаваjу услове текста конкурса стимулациjе ће бити распоређена на основу броjа гледалаца.

КОНКУРСНА ДОКУМЕНТАЦИJА

Учесници конкурса дужни су да уз конкурсну пријаву доставе следећу документацију: извод са интернет странице Агенције за привредне регистре или извод из другог регистра из кога се види да је регистрована делатност приказивача приказивање кинематографских дела; Извод са интернет странице НБС на коjем се види да им пословни рачуни нису блокирани на дан подношења приjаве на конкурс; уверење пореске управе да приказивач нема доспеле, а неплаћене обавезе по основу пореза и других јавних давања; копије уговора са дистрибутером; доказ о уплати прихода на рачун дистрибутера; биографију приказивача; уговоре о заjедничком приказивању (у случаjу заjедничког приказивања); преглед редовног програма у току годину дана (попуњена Табела, у Еxцел-у); изjаву учесника конкурса: о претходно добиjеним jавним средствима (додељеноj државноj помоћи и додељеноj де минимис помоћи по свим основама у текућоj и претходне две фискалне године), да се не налази у поступку повраћаjа државне или де минимис помоћи и да ниjе био привредни субjект у тешкоћама у смислу прописа о правилима за доделу државне помоћи.

ТРАJАЊЕ JАВНОГ КОНКУРСА

Конкурс jе отворен месец дана од дана jавног обjављивања у ”Вечерњим новостима”, односно од 06. септембра до 06. октобра 2023. године.

Приjавни формулар и конкурсна документациjа достављаjу се на српском jезику у електронскоj форми у ПДФ формату (осим попуњене Табеле коjа се доставља у Excel-у) на електронску адресу Центра: konkurs2023@fcs.rs са обавезном назнаком назива конкурса за коjи се проjекат приjављуjе, у subject-у.

Формулар конкурсне приjаве и прилози коjи су саставни део конкурсне документациjе, доступни су на интернет страници Филмског центра Србиjе (www.fcs.rs).

Неблаговремене и непотпуне приjаве, приjаве коjе нису поднете од овлашћених лица, приjаве коjе нису поднете на прописаном формулару и приjаве коjе нису предмет jавног конкурса неће се разматрати.

ДОНОШЕЊЕ ОДЛУКЕ

Конкурсна комисија у року од 60 дана од затварања конкурса доноси предлог по расписаном јавном конкурсу и доставља га Управном одбору Центра. На основу предлога конкурсне комисије, Управни одбор Центра доноси одлуку о додели средстава за стимулациjу биоскопског приказивања домаћег филма (у року од 15 дана од доношења предлога комисије).

Са изабраним подносиоцима пријава Центар закључуjе уговоре о стимулациjи биоскопског приказивања домаћег филма.

Средства по основу овог конкурса Центар додељуjе у складу са правилима за доделу помоћи мале вредности (де минимис помоћи).

ОСТАЛЕ ИНФОРМАЦИJЕ

У овом тексту конкурса садржана су сва правила и услови који ће се примењивати приликом спровођења овог конкурса. На сва питања која нису изричито регулисана одредбама овог конкурса примењиваће се одредбе Закона о кинематографији, Уредбе о критериjумима, мерилима и начину избора проjеката у култури коjи се финансираjу и суфинансираjу из буџета Републике Србиjе, аутономне покраjине, односно jединица локалне самоуправе и Закона о општем управном поступку.

Подношењем пријаве на конкурс учесници конкурса потврђују да су упознати и да прихватају овде наведене услове расписаног конкурса.

Конкурсна документациjа се не враћа.

Све додатне информациjе и обjашњења од значаjа за спровођење поступка конкурса могу се добити путем телефона броj: 011 2625-131, или путем електронске поште на: konkurs2023@fcs.rs